<classify> Tuzo hizo zinazoandaliwa na Kampuni ya Bongo 5 Media Group, zilifanyika juzi Dar es Salaam na kushirikisha wasanii wa filamu, muziki, waongozaji wavideo za wasanii, filamu, tovuti, watangazaji wa runinga na redio wanaopendwa zaidi.Pia vipindi vya redio pamoja runinga vinavyopendwa zaidi huku pia watangazaji wa redio na runinga wanaopendwa zaidi nao walikuwa na fursa ya kushiriki.Katika kipengele cha msanii anayependwa zaidi, mshindi aliibuka Kiba aliyembwaga Diamond pamoja na Barnaba. Ulikuwa ni mtanange wa aina yake hasa kutokana na mwaka huu wapiga kura wengi zaidi kujitokeza na kuchagua mashabiki wao wanaowataka kutunukiwa tuzo hizo.Ali Kiba hakuwapo ukumbini hapo na badala yake tuzo yake hiyo ilipokewa na mdogo wake ambaye wakati akienda kuchukua tuzo hiyo, ukumbi mzima ulikuwa ukimshangilia jina lake tangu alipotajwa kuchukua tuzo hiyo.Wema Sepetu alijitokeza kuwania tuzo ambapo aliingia kwenye vipengele viwili ambapo katika kipengele cha Tuzo ya Kipindi cha Runinga kinachopendwa, tuzo hiyo ilienda kwa kipindi cha Mikasi na cha Wema cha In my Shoes kukosa tuzo na kipo kipindi kingine cha Planet Bongo ambacho kilikosa pia tuzo.Lakini Wema alikuja tena kungaa katika kipengele cha Mwigizaji Bora wa Kike wa Filamu ambako aliwabwaga Jackline Wolper na Riyama Ally.Pia mwanamuziki Judith Wambura Lady Jaydee alishinda katika kipengele cha kuwa Mwanamuziki Bora wa Kike huku akiwashinda akina Linah Sanga pamoja na Vanessa Mdee.Lady Jaydee alipanda jukwaani kuchukua tuzo yake hiyo akiwa na meneja wake aitwaye Wakazi ambapo Lady Jaydee alipongeza mashabiki wake kwa kumchagua kupewa tuzo hiyo. Mtangazaji Zamaradi Mketema wa Clouds Tv kupitia filamu yake ya Kigodoro alishinda kipengele cha Filamu Inayopendwa akizishinda filamu za Chausiku pamoja na Madame.Pia katika kipengele cha Mwigizaji Bora wa Filamu Anayependwa, tuzo hiyo ilichukuliwa na Hemed Phd, aliyewashinda Jacob Steven JB na Amri Athumani King Majuto. Pia mwigizaji na mwongozaji wa filamu Raymond Kigosi alishinda Tuzo ya Muongozaji Bora wa Filamu akiwapiku akina JB na Leah Mwendamseke.Tuzo ya Mwongozaji Bora wa Video ilienda kwa Hanscana aliyewashinda akina Adam Juma pamoja na Nisher, huku Video Bora ya Muziki Inayopendwa ikichukuliwa na Nani kama Mama wimbo wa Christian Bella ambaye alizimwaga video za Wahalade ya Barnaba na Akadumba ya Ney wa Mitego.Mtangazaji Milard Ayo aliibuka mshindi katika kipengele cha blog inayopendwa baada ya kuzishinda blog za Timesfm.co.tz na hassbaby.blogspot.com.Mtangazaji wa Redio wa TBC, Djaro wa Rungu aliibuka mshindi katika kipengele cha Mtangazaji Bora wa Redio anayependwa na kuwabwga Mariam Kitosi Times Fm na Milard Ayo Clouds.Katika kipengele cha Kipindi Bora cha Redio kinachopendwa, kipindi cha Papaso kinachorushwa na TBC kilishinda baada ya kuvibwaga Ala za Roho na Amplifaya vyote vya Clouds FM na Hatua tatu cha Times Fm.Kwa upande wa mtangazaji wa runinga anayependwa, tuzo hiyo ilikwenda kwa mtangazaji wa Idhaa ya Kiswahili ya BBC, Salim Kikeke aliyewabwaga Salama Jabir na Abdallah Ambua wa EATV.  <topic>: MICHEZO 